CELEX: 32017R1271
Language: et
Date: 2017-07-14 00:00:00
Title: Komisjoni määrus (EL) 2017/1271, 14. juuli 2017, millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega kaaliumnitraadis (E 252) (EMPs kohaldatav tekst )

15.7.2017   
            
            
               ET
            
            
               Euroopa Liidu Teataja
            
            
               L 184/3
            
         KOMISJONI MÄÄRUS (EL) 2017/1271,
   14. juuli 2017,
   millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega kaaliumnitraadis (E 252)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 III lisas on sätestatud liidu loetelu toidu lisaainetest, mida on lubatud kasutada toidu lisaainetes, toiduensüümides, toidu lõhna- ja maitseainetes ja toitainetes, ning nende kasutustingimused.
            
         
               (2)
            
            
               Toidu lisaaineid käsitlevat liidu loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               7. juulil 2016 esitati taotlus lubada kasutada ränidioksiidi (E 551) paakumisvastase ainena, mida lisatakse kaaliumnitraadile (E 252), ning see taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Kaaliumnitraat (E 252) paakub säilitamisel kergesti ja see takistab aine kasutamist toiduainete töötlemisel. Seepärast on kõnealuse lisaaine voolavuse ja õige doseerimise tagamiseks vaja kasutada paakumisvastast ainet. Taotleja on tõendanud, et kaaliumnitraadi (E 252) puhul kasutatavad lubatud paakumisvastased ained ei ole tõhusad või võivad tekitada pH taseme soovimatuid muutusi, mis häirivad toiduainete töötlemist. Ränidioksiid (E 551) on aga tõendatult tõhus ja ei reageeri toiduainetega ega mõjuta nende töötlemist.
            
         
               (5)
            
            
               Toidu teaduskomitee kehtestas ränidioksiidi (E 551) ja teatavate silikaatide (naatrium-, kaalium-, kaltsium- ja magneesiumsilikaadid) puhul ühtseks aktsepteeritava päevadoosi tasemeks „määratlemata“, kui neid aineid kasutatakse paakumisvastase ainena (3). See tähendab, et ränidioksiid (E 551) ei kujuta tervisele ohtu, kui seda kasutatakse kontsentratsioonis, mis on vajalik soovitud tehnoloogilise mõju saavutamiseks. Tarbija täiendav kokkupuude ränidioksiidiga (E 551) selle kasutamisel paakumisvastase ainena kaaliumnitraadis (E 252) oleks piiratud.
            
         
               (6)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 III lisas sätestatud toidu lisaainete Euroopa Liidu loetelu ajakohastamiseks küsima Euroopa Toiduohutusameti (edaspidi „toiduohutusamet“) arvamust, välja arvatud juhul, kui kõnealune ajakohastamine ei mõjuta inimeste tervist.
            
         
               (7)
            
            
               Kuna loa andmine ränidioksiidi (E 551) kasutamiseks kaaliumnitraadis (E 252) kujutab endast kõnealuse loetelu sellist ajakohastamist, mis tõenäoliselt ei mõjuta inimeste tervist, puudub vajadus küsida toiduohutusameti arvamust.
            
         
               (8)
            
            
               Seepärast on asjakohane lubada kasutada ränidioksiidi (E 551) paakumisvastase ainena kaaliumnitraadis (E 252).
            
         
               (9)
            
            
               Seepärast tuleks määruse (EÜ) nr 1333/2008 III lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Toidu teaduskomitee aruanne, 25. seeria, 1990.
   
      LISA
      Määruse (EÜ) nr 1333/2008 III lisa 2. osas lisatakse toidu lisaainet ränidioksiidi (E 551) käsitlevatest kannetest viimase järele järgmine kanne:
      
         
                      
                  
                  
                     „E 551
                  
                  
                     Ränidioksiid
                  
                  
                     Valmististes 10 000  mg/kg
                  
                  
                     E 252 Kaaliumnitraat“